CELEX: 32008R0323
Language: sl
Date: 2008-04-08 00:00:00
Title: Uredba Komisije (ES) št. 323/2008 z dne 8. aprila 2008 o uvrstitvi določenega blaga v kombinirano nomenklaturo

10.4.2008   
            
            
               SL
            
            
               Uradni list Evropske unije
            
            
               L 98/3
            
         
      UREDBA KOMISIJE (ES) št. 323/2008
   z dne 8. aprila 2008
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3 preglednice.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992, o Carinskem zakoniku Skupnosti (2) imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Odbor za carinski zakonik ni dal mnenja v okviru roka, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, se uvršča v kombinirano nomenklaturo pod oznako KN iz stolpca 2 preglednice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. aprila 2008
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 580/2007 (UL L 138, 30.5.2007, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prožen izdelek iz plastične mase v obliki očal, ki vsebuje obarvano raztopino, z naslednjo sestavo (v vol. %):
                              
                                          —
                                       
                                       
                                          voda
                                       
                                       
                                          40
                                       
                                    
                                          —
                                       
                                       
                                          propilenglikol
                                       
                                       
                                          60
                                       
                                    Ta izdelek je namenjen odpravljanju glavobola; pred uporabo na obrazu ga je treba ohladiti v hladilniku.
                           
                        
               
                  3824 90 97
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 3824, 3824 90 in 3824 90 97.
                  Raztopina, ki je v plastičnem ovoju, se uporablja kot hladilno sredstvo in daje proizvodu bistvene značilnosti pripravka pod tarifno številko 3824.
                  Izdelek nima terapevtskega ali profilaktičnega učinka v smislu poglavja 30.
               
            
                  
                              2.
                           
                           
                              Blazinica iz plastične folije, ki vsebuje mešanico vode in olja, za namestitev v košarice kopalk in nedrčkov.
                           
                        
               
                  3926 20 00
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 3926 in 3926 20 00.
                  Ker je izdelek namenjen namestitvi v košarice ženskih kopalk ali nedrčkov, ga je treba v smislu tarifne številke 3926 obravnavati kot oblačilni dodatek pod tarifno podštevilko 3926 20 00.
               
            
                  
                              3.
                           
                           
                              Izdelek iz tanke tkanine v obliki pasu, ki vsebuje zrna navadne pšenice in se po segretju v mikrovalovni pečici uporablja za blažitev bolečin v križu.
                           
                        
               
                  1001 90 99
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature in besedilo oznak KN 1001, 1001 90 in 1001 90 99.
                  Pšenična zrna v tem pasu so namenjena prenosu shranjene toplote in dajejo izdelku bistvene značilnosti žitaric pod tarifno številko 1001.
                  Izdelek nima terapevtskega ali profilaktičnega učinka v smislu poglavja 30.